cyanic-selkie/wikianc huggingface dataset:
বিনোদ খান্না
বিনোদ খান্না (ਵਿਨੋਦ ਖਂਨਾ) (৬ অক্টোবর, ১৯৪৬ - ২৭ এপ্রিল, ২০১৭ ) ছিলেন একজন ভারতীয় অভিনেতা ও বলিউডের চলচ্চিত্র প্রযোজক। তিনি দুইবার ফিল্মফেয়ার পুরস্কার জেতেন। তিনি একজন সক্রিয় রাজনীতিবিদও ছিলেন। তিনি ১৯৯৮ থেকে ২০০৯ এবং ২০১৪ থেকে আমৃত্যু গুরদাসপুর থেকে এমপি নির্বাচিত হয়েছিলেন। তার মূত্রথলিতে ক্যান্সারের কারণে ২৭ এপ্রিল, ২০১৭ তারিখে সত্তর বছর বয়সে মুম্বাইয়ের একটি হাসপাতালে মারা যান।
পূর্ব জীবন
বিনোদের জন্ম ১৯৪৬ সালের ৬ অক্টোবর বর্তমান পাকিস্তানের পেশোয়ারে একটি পাঞ্জাবি হিন্দু পরিবারে, তার মার নাম ছিলো কমলা এবং বাবার নাম কৃষ্ণচাঁদ খান্না। তার তিন বোন এবং এক ভাই ছিলো। বিনোদের জন্মের কিছুকাল পরেই নতুন পাকিস্তান রাষ্ট্রের জন্ম হলে বিনোদের পরিবার পেশোয়ার ছেড়ে বম্বেতে চলে আসেন।
বিনোদ দ্বিতীয় শ্রেণী পর্যন্ত বম্বের সেন্ট ম্যারি'জ স্কুলে পড়েন, এরপর দিল্লীতে চলে আসেন। ১৯৫৭ সালে বিনোদের পরিবার দিল্লীতে চলে আসে আর বিনোদকে মাথুরা রোডের দিল্লী পাব্লিক স্কুলে ভর্তি করা হয়। ১৯৬০ সালে বিনোদের পরিবার পুনরায় বম্বেতে চলে আসলে বিনোদকে দেওলালীর বারনেস স্কুলে ভর্তি করা হয়। এই বোর্ডিং স্কুলে পড়াকালীন বিনোদ 'সোলভা সাল' (১৯৫৮) এবং 'মুঘাল-এ-আজম' (১৯৬০) চলচ্চিত্র দেখেন এবং তার খুব আকর্ষণ জন্মায় চলচ্চিত্রের প্রতি। বিনোদ বম্বের সিডেনহাম কলেজ থেকে কমার্সে স্নাতক সম্পন্ন করেন। তিনি ক্রিকেট পছন্দ করতেন। তিনি বলেনঃ "জনসাধারণের মনে হতে পারে আমি অন্য আরেকজন ফিল্মস্টার, কিন্তু এক সময় ছিল যখন আমি (টেস্ট খেলোয়াড়) বুধী কান্ধারনের সঙ্গে সুসম্পন্ন ক্রিকেট খেলেছিলাম। পরে আমি হিন্দু জিমে একনাথ সোলকারের সাথে খেলেছি। ১৯৭৯ সালে ভারতবর্ষে ইলিস্ট্রেটড উইকলি অব ইন্ডিয়াতে তিনি লিখেছিলেন, "আমি বিশ্বনাথ হতে পারিনি।"
দ্য ড্যানিশ গার্ল
দ্য ড্যানিশ গার্ল মার্কিন লেখক ডেভিড এবারশফের একটি উপন্যাস। এটি ২০০০ সালে মার্কিন যুক্তরাষ্ট্রে ভাইকিং প্রেস কর্তৃক এবং অস্ট্রেলিয়ায় অ্যালেন অ্যান্ড আনউইন কর্তৃক প্রকাশিত হয়। এই উপন্যাসটি লিঙ্গ পরিবর্তন সার্জারি করা প্রথম ব্যক্তি লিলি এলবের জীবনের কাল্পনিক চিত্রায়ন। এই উপন্যাস অবলম্বনে একই নামের একটি চলচ্চিত্র নির্মাণ করেছেন পরিচালক টম হুপার। চলচ্চিত্রটিতে লিলি এলবের চরিত্রে অভিনয় করেন এডি রেডমেইন এবং তার স্ত্রী গের্দা ভেগেনারের চরিত্রে অভিনয় করেন আলিসিয়া ভিকান্দার।
অনুবাদ
উপন্যাসটি দশটির অধিক ভাষায় অনূদিত হয়েছে এবং এর কাগজের মলাট প্রকাশ করেছে পেঙ্গুইন প্রেস।
মূল্যায়ন
দ্য নিউ ইয়র্ক টাইমস-এর বইয়ের পর্যালোচনায় উপন্যাসিক ও সমালোচক জন বার্নহাম শোয়ার্টজ উপন্যাসটিকে "মনোযোগ কাড়ে এমন" অভিহিত করে বলেন, "আশা করি লোকজন দ্য ড্যানিশ গার্ল পড়বে। এটি মনোমুগ্ধকর ও মানবিক।" দ্য নিউ ইয়র্ক টাইমসের আরেক সমালোচক রিচার্ড বার্নস্টাইন লিখেন, "মিস্টার এবারশফ আমাদের বলছেন ভালোবাসায় ছোট অন্ধকার শুন্য থাকে। তার বুদ্ধিমত্তা ও বিচক্ষণতার অন্বেষণ তার উপন্যাসটিকে উল্লেখযোগ্য করে তুলেছে।"
পুরস্কার
দ্য ড্যানিশ গার্ল আমেরিকান একাডেমি অব আর্টস অ্যান্ড লেটার্স থেকে রোসেনথাল ফাউন্ডেশন পুরস্কার এবং লাম্বডা লিটারেরি পুরস্কার অর্জন করে। এটি ট্রিপট্রি পুরস্কার, নিউ ইয়র্ক পাবলিক লাইব্রেরিস ইয়াং লায়ন্স পুরস্কার, আমেরিকান লাইব্রেরি অ্যাসোসিয়েশন পুরস্কারের ফাইনালিস্ট ছিল, এবং নিউ ইয়র্ক টাইমসের উল্লেখযোগ্য বই ছিল।
সোয়াই নদী
সোয়াই নদী বা সোয়াইন নদী পুরাতন ব্রহ্মপুত্র নদীর বাম তীরের শাখানদী। এটি বেশ পুুুরোনো একটি নদী। এক সময় ধান ও পাট বোঝাই করা নৌকা তার বুকে বয়ে বেড়াত অহরহ।
প্রবাহ
সোয়াই নদীর উৎপত্তি পুরাতন ব্রহ্মপুত্র নদীর চরনিলক্ষীয়া ভাটিপাড়া থেকে। পরে এটি কামারিয়া ইউনিয়ন হয়ে কাশিগঞ্জ বাজারের মাঝখান দিয়ে বিশকা ইউনিয়নের কুুটুরাগাও নামক গ্রামের পাশ ঘেঁষে মইলাকান্দার সাতপাই গ্রামে এসে পড়েছে নদীটি। এখান থেকে নওপাই ও পাইশকার ভেতর দিয়ে চলে এসেছে শ্যামগন্জ্ঞ বাজারে। নেংটার মাজারের কাছ ঘেঁষে হাফেজ জিয়াউর রহমান ডিগ্রী কলেজের সামনে দিয়ে পূূর্বধলায় পতিত হয়েছে।এর পর নদীটি প্রবাহিত হয়ে ইসবপুর গ্রামের পাশ দিয়ে প্রবাহিত হয়েছে।ভুগী পশ্চিম পাড়ায় দাপুনিয়া বাজারের সাথে কুকুয়ালি খালের সাথে মিলে যৌথ প্রবাহ নেত্রকোনার মোগরা নদীতে মিলে গেছে। এক সময় এ নদীতে অনেক মাছ পাওয়া যেত, নদীর কিনারা ঘেঁষে এখনও সবজির চাষ হয়। দিনে দিনে এটি তার অস্থিত্ব হারিয়ে দখলবাজদের দখলে চলে যাচ্ছে। সকল স্তরের মানুষের সজাগ ও সচেতন দৃৃ‌ষ্টিই পারে এর অস্তিত্বকে ফিরিয়ে দিতে।
হেস্টার জেন হাসকিন্স
হেস্টার জেন হাসকিন্স বা জেন দ্য গ্র্যাবার ( আবির্ভাব. ১৮৬০ – ১৮৭৫) ছিলেন ১৮৬০ এবং ১৮৭০-এর দশকে নিউ ইয়র্ক সিটির একজন মার্কিন ম্যাডাম, যৌনকারবারি এবং আন্ডারওয়ার্ল্ডের ব্যক্তিত্ব। রেড লাইট লিজির প্রধান প্রতিদ্বন্দ্বী, তিনি শহর জুড়ে যৌনপল্লি, পতিতালয় এবং অনুরূপ স্থাপনায় পতিতাদের প্রধান সরবরাহকারী হয়েছিলেন। তিনি "সম্মানিত চেহারার পুরুষ ও মহিলাদের" একটি ছোট দল নিয়োগ করেছিলেন, যার সংখ্যা এক ডজন বা তার বেশি ছিল, যারা নিউ ইয়র্কে উত্তেজনাপূর্ণ চাকরির প্রতিশ্রুতি দিয়ে যুবতী মহিলাদের প্রলুব্ধ করে নিউ ইংল্যান্ড ভ্রমণ করাতেন। একবার এই মহিলারা এসে পৌঁছলে, তাদের অপহরণ করা হতো এবং তার বা তার গ্রাহকদের প্রতিষ্ঠানে কাজ করতে বাধ্য করা হতো।
লুই আলত্যুসের
আলত্যুসের ফরাসি কমিউনিস্ট পার্টির দীর্ঘকালীন সদস্য এবং কখনও কখনও এর তীব্র সমালোচক ছিলেন। তাঁর যুক্তি ও গবেষণামূলক প্রবন্ধগুলি মূলত মার্ক্সবাদের তাত্ত্বিক ভিত্তিকে আক্রমণের ফলস্বরূপ সৃষ্ট হুমকির বিরুদ্ধে দাঁড়িয়ে ছিল। এর মধ্যে মার্ক্সবাদী তত্ত্বের ওপর প্রয়োগবাদের এবং মানবতাবাদী ও সংস্কারবাদী সমাজতান্ত্রিক ঝোঁকের — যা ইউরোপীয় কমিউনিস্ট পার্টিগুলোতে ভাঙনের মাধ্যমে এবং এর পাশাপাশি ব্যক্তিত্ব ও মতাদর্শের প্রতি অতি অনুরক্তিজনিত সমস্যার মধ্য দিয়ে প্রকাশ পেয়েছিল — প্রভাব অন্তর্ভুক্ত।
আলত্যুসেরকে সাধারণত একজন কাঠামোবাদী মার্ক্সবাদী হিসেবে উল্লেখ করা হয়, যদিও ফরাসি কাঠামোবাদের অন্যান্য ঘরানার সঙ্গে তাঁর সম্পর্ক কোনও সরল সম্বন্ধ নয় এবং তিনি কাঠামোবাদের অনেক দিক সম্পর্কে সমালোচনামুখর ছিলেন।
আলত্যুসেরের জীবনে তীব্র মানসিক অসুস্থতার পর্যায়কাল লক্ষণীয়। ১৯৮০ সালে তিনি তাঁর স্ত্রী সমাজবিজ্ঞানী এল্যান রিতমানকে শ্বাসরুদ্ধ করে হত্যা করেন। পাগলামির কারণে তাঁকে বিচারকার্যের জন্য অযোগ্য ঘোষণা করা হয় এবং তিন বছরের জন্য তিনি একটি মনোরোগ হাসপাতালে ভর্তি থাকেন। ১৯৯০ সালে মৃত্যুর আগে অবধি তিনি সামান্য কিছু আকাদেমীয় কাজ করেন।
জাঙ্ক ফুড
থাম্ব|300x300পিক্সেল| ক্যাম্প পেন্ডলটনের ২১-এরিয়া হেলথ প্রমোশন সেন্টারের একটি পোস্টার জাঙ্ক ফুডের প্রভাব বর্ণনা করছে যা অনেক মেরিন ও নাবিকরা খেয়ে থাকে। "জাঙ্ক ফুড" এমন একটি শব্দ যা চিনি এবং/অথবা চর্বি এবং সম্ভবত সোডিয়াম থেকে উচ্চ ক্যালোরিযুক্ত খাবারকে বর্ণনা করতে ব্যবহৃত হয়, কিন্তু কিঞ্চিত খাদ্য আঁশ, প্রোটিন, ভিটামিন, খনিজ, বা অন্যান্য গুরুত্বপূর্ণ ধরনের পুষ্টিগুণ সহ। এটি এইচএফএসএস খাদ্য (চর্বি, লবণ এবং চিনি বেশি) নামেও পরিচিত। জাঙ্ক ফুড শব্দটি ১৯৫০-এর দশকের একটি নিন্দনীয় ডেটিং।
সুনির্দিষ্ট সংজ্ঞা উদ্দেশ্য এবং সময়ের সাথে পরিবর্তিত হয়। কিছু উচ্চ-প্রোটিন খাবার, যেমন স্যাচুরেটেড ফ্যাট দিয়ে তৈরি মাংস, জাঙ্ক ফুড হিসেবে বিবেচিত হতে পারে। ফাস্ট ফুড এবং ফাস্ট ফুড রেস্তোরাঁগুলিকে প্রায়শই জাঙ্ক ফুডের সমতুল্য হিসাবে ধরা হয়, যদিও ফাস্ট ফুডকে স্পষ্টভাবে জাঙ্ক ফুড হিসাবে বর্ণনা করা যায় না।  বেশির ভাগ জাঙ্ক ফুডই উচ্চ প্রক্রিয়াজাত খাবার।
জাঙ্ক ফুড-ভারী খাদ্যের ফলে নেতিবাচক স্বাস্থ্যের প্রভাব সম্পর্কে উদ্বেগ, বিশেষ করে স্থূলতা, জনস্বাস্থ্য সচেতনতা প্রচারণার ফলে, এবং বেশ কয়েকটি দেশে বিজ্ঞাপন ও বিক্রয়ের উপর বিধিনিষেধ রয়েছে। জাঙ্ক ফুড বিষণ্নতা, হজমের সমস্যা, হৃদরোগ এবং স্ট্রোক, টাইপ টু ডায়াবেটিস, ক্যান্সার এবং দ্রুত মৃত্যুর কারণ হতে পারে।
ইতিহাস
নিউ ইয়র্ক টাইমস -এর একটি নিবন্ধ"লেট আস নাও প্রেইস দ্য গ্রেট মেন অব জাঙ্ক ফুড" অনুসারে "জাঙ্ক ফুডের ইতিহাস হল একটি বহুলাংশে মার্কিন গল্প: এটি বিশ্বের বিভিন্ন অংশে শত শত বছর ধরে চলে আসছে। কিন্তু এর এত রকমের উদ্ভাবন, ব্র্যান্ডিং, ব্যাপক উৎপাদন, মানুষকে ধনী করা এবং অবশ্যই এটি খাওয়ার চেয়ে ভালো কাজ আর কেউ করেনি।" ক্র্যাকার জ্যাক, ক্যান্ডি-লেপযুক্ত পপকর্ন-এবং-চিনাবাদামের মিষ্টান্ন, প্রথম জনপ্রিয় মার্কাধারী জাঙ্ক ফুড হিসাবে কৃতিত্বপূর্ণ; এটি শিকাগোতে তৈরি করা হয়েছিল, ১৮৯৬ সালে নিবন্ধিত হয়েছিল এবং ২০ বছর পরে বিশ্বের সবচেয়ে বেশি বিক্রিত ক্যান্ডিতে পরিণত হয়েছিল।
হাকিমপুর ইউনিয়ন
হাকিমপুর ইউনিয়ন বাংলাদেশের খুলনা বিভাগের যশোর জেলার অন্তর্গত চৌগাছা উপজেলার একটি অন্যতম ইউনিয়ন।
ভৌগোলিক অবস্থান
ভৌগোলিক অবস্থান অনুযায়ী হাকিমপুর ইউনিয়নের উত্তরে কোটচাঁদপুর উপজেলার এলাঙ্গী ইউনিয়ন, দক্ষিণে চৌগাছা ইউনিয়ন উপজেলার পাতিবিলা ইউনিয়ন ,পূর্ব কালিগঞ্জ উপজেলার রাখালগাছী ইউনিয়ন, পশ্চিমে মহেশপুর উপজেলার জিতারপুর ইউনিয়নের পাশ দিয়ে কপোতাক্ষ নদী, মাঝখানে দিয়ে চৌগাছা হতে কোঁটচাদপুর রাস্থার পার্শ্বে হাকিমপুর ইউনিয়ন পরিষদ অফিস অবস্থিত।
গ্রাম
চৌগাছা ইউনিয়নে মোট ১৬টি গ্রাম রয়েছে।
মেহরাঙ্গিজ মানুচেহরিয়ান
মেহরাঙ্গিজ মানুচেহরিয়ান (জন্ম ১৯০৬ – মৃত্যু ৫ জুলাই ২০০০ খ্রিস্টাব্দ) ইরানি আইনজীবী, সঙ্গীতজ্ঞ, নারীবাদী এবং সিনেটর ছিলেন। তিনি ইরানের নারী সংগঠনের সাথে জড়িত ছিলেন। তিনি বিবাহের ক্ষেত্রে নারীর অধিকার বিস্তৃত আইনগুলির মধ্যে “পারিবারিক সুরক্ষা আইনের” খসড়া তৈরিতে জড়িত ছিলেন।
উত্তরাধিকার
ইরানে নারীর অধিকার উন্নয়নে মানুচেহরিয়ানের অবদান স্বীকৃত। তার জীবন সম্পর্কে একটি বই "সেনেটর: দ্য ওয়ার্ক অব সিনেটর মেহরঙ্গিজ মানুচেহরিয়ান ইন দ্য স্ট্রাগল ফর লিগ্যাল রাইটস ফর উইমেন" ২০০৪ সালে লতিফে ইয়ারশেটার বুক অ্যাওয়ার্ড পায়।
কর্মজীবন
মানুচেহরিয়ান ইরানের প্রথম মহিলা আইনজীবী ও ইরানের প্রথম মহিলা সিনেটর ছিলেন। তিনি একজন সিনেটর হিসেবে নারীর অধিকার প্রসারে গুরুত্বপূর্ণ ভুমিকা রাখেন। একজন আইনজীবী হিসাবে অভিজ্ঞতা ব্যবহার করে, তিনি পারিবারিক সুরক্ষা আইন প্রণয়ন করেন, যা মহিলাদের পারিবারিক অধিকার প্রদান করে। প্রস্তাবিত আইনের বেশ কয়েকটি ধারা বাছাই করে সমালোচকরা ব্যাপকভাবে আলোচনা করে। এর ফলে আইনটি গণমাধ্যমে ব্যাপক বিতর্ক এবং আলোচনার বিষয় হয়ে ওঠে। দেশটির আলেমদের কিছু সদস্য দাবি করেন, এই আইনটি ইসলামের সাথে সামঞ্জস্যপূর্ণ নয়, নৈতিক মানদণ্ড শিথিল করেছে। তারা প্রকাশ্যে মনুচেহরিয়ানকে একজন বিধর্মী হিসেবে অভিহিত করে। মানুচেহরিয়ান নিরাপত্তার ভয়ে কিছু সময়ের জন্য তেহরান থেকে পালিয়ে যায়। এ আইনে বিয়ের নুন্যতম বয়স ১৮ বছর করা হয়, তালাক চাওয়ার অনুমতি দেয়া হয়, প্রথম স্ত্রীর অনুমতি ছাড়া দ্বিতীয় স্ত্রী গ্রহনে শাস্তির বিধান রাখা হয় এবং প্রথম স্ত্রী চাইলে তালাকও দিতে পারে-এমন বিধান রাখা হয়। ১৯৭৯ সালের ইসলামী বিপ্লবের পর আইনটি বাতিল করা হয়। প্রধানমন্ত্রী জাফর শরীফ-ইমামির সাথে বিরোধের পর মানুচেহরিয়ান সিনেট থেকে তার আসন ছেড়ে দেন। সংসদীয় বিতর্কে শরীফ-ইমামি তাকে অভদ্রভাবে সম্বোধন করে। শরীফ-ইমামি তার বাড়িতে গিয়ে ব্যক্তিগতভাবে ক্ষমা চেয়েছিলেন। মানুচেহরিয়ান বলেছিলেন তার কাছে ক্ষমা নয়, বরং জনসাধারণের কাছে তাকে ক্ষমা চাইতে হবে। এরপর মানুচেহরিয়ান পদত্যাগ করেন। ১৯৬৮ সালে নারীর অধিকার উন্নয়নে মানবাধিকার ক্ষেত্রে জাতিসংঘ কর্তৃক পুরস্কারে ভূষিত হন। মানুচেহরিয়ানকে ইরানের মহিলা সংগঠনের কেন্দ্রীয় কাউন্সিলের সদস্যও নিযুক্ত করা হয়েছিল। তিনি আইনজীবি হিসাবে আইনগত উপকরণের অসাধারণ আদেশ দিয়েছিলেন; একজন নারীবাদী হিসাবে বৈষম্যের বিরুদ্ধে নিরলসভাবে লড়াই করেছেন; এবং সিনেটে সহকর্মীদের দ্বারা অত্যন্ত সম্মানিত হয়েছিলেন।
নলপুর
জনসংখ্যার উপাত্ত
ভারতের ২০০১ সালের আদম শুমারি অনুসারে নলপুর এর জনসংখ্যা হল ৫৬৪৪ জন। এর মধ্যে পুরুষ ৫০% এবং নারী ৫০%।
নলপুর শহরের সাক্ষরতার হার ৬১%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে নলপুর এর সাক্ষরতার হার বেশি।
নলপুর এর জনসংখ্যার ১৬% হল ৬ বছর বা তার কম বয়সী।
১৯৭৬-এর থাংশান ভূমিকম্প
১৯৭৬-এর থাংশান ভূমিকম্প যা থাংশানের মহাভূমিকম্প নামেও পরিচিত, একটি জোড়া ভূমিকম্প ও সংশ্লিষ্ট প্রাকৃতিক দুর্যোগের ঘটনাটিকে নির্দেশ করে। ১৯৭৬ সালের ২৮শে জুলাই স্থানীয় সময়ে ভোররাত ৩টা বেজে ৪২ মিনিটে গণচীনের হপেই প্রদেশের কয়লাখনি অঞ্চলের উপকূলীয় শিল্পনগরী থাংশান নগরীতে (জাতীয় রাজধানী বেইজিং থেকে একশত কিলোমিটারের কিছু বেশি দূরত্বে) সম্পূর্ণ অপ্রত্যাশিতভাবে রিখটার মাপনীতে ৭.৬ মাত্রার একটি ভূমিকম্প আঘাত হানে। ভূমিকম্পটি প্রায় ১৪ থেকে ১৬ সেকেন্ড স্থায়ী হয়। ভূমিকম্পটির সর্বোচ্চ তীব্রতা মের্কালি তীব্রতা মাপনী অনুযায়ী ১১ (XI তথা চরম) মাপের ছিল। কয়েক মিনিটের মধ্যে থাংশান নগরীর ৮৫ শতাংশ অদৃঢ়ীকৃত, বহুতল ভবন ও অন্যান্য স্থাপ্না হয় সম্পূর্ণ ধ্বসে যায় বা বসবাসের অনুপযোগী হয়ে পড়ে, সমস্ত পরিষেবা ব্যবস্থা (জল সরবরাহ, পয়োনিষ্কাশন, জরুরি চিকিৎসা) আংশিক বা সম্পূর্ণ বিকল হয়ে যায়, বেশির ভাগ মহাসড়ক সেতু ও রেলসেতু বিধ্বস্ত বা অত্যন্ত ক্ষতিগ্রস্ত হয়। ভূমিকম্প যখন আঘাত হানে, তখন শহরের ১০ লক্ষ অধিবাসীর প্রায় সবাই ঘুমাচ্ছিল; ফলে ঘুম থেকে জেগে উঠে আশ্রয় নেবার সময় পায়নি। সরকারীব হিসাবমতে এই ভূমিকম্পে কমপক্ষে ১ লক্ষ ৬৪ হাজার লোক গুরুতর আহত হয় এবং ২ লক্ষ ৪২ হাজার অধিবাসীর মৃত্যু হয় (কারও কারও মতে প্রকৃত সংখ্যা এর তিনগুণেরও বেশি, অর্থাৎ প্রায় ৭ লক্ষ); ফলে এটি মানবজাতির লিখিত ইতিহাসের ৩য় সর্বোচ্চ মরণঘাতী (অথবা সম্ভবত ২য় সর্বোচ্চ মরণঘাতী) ভূমিকম্প এবং বিংশ শতাব্দীর সবচেয়ে মরণঘাতী ভূমিকম্প। সতর্কবার্তার ও প্রাক-অভিঘাতের (Foreshock) অনুপস্থিতি (যা কিনা ১৯৭৫ সালের হাইছেং ভূমিকম্পের সম্পূর্ণ বিপরীত) এই বিপুল সংখ্যক প্রাণহানির অন্যতম প্রধান কারণ ছিল। বিধ্বস্ত ভবন ও স্থাপনার নিচে আটকে পড়া ৮০% লোককে বের করা সম্ভব হয়। দুর্ভাগ্যজনকভাবে এটি একটি জোড়া ভূমিকম্প ছিল; ২৮শে জুলাই তারিখেই বিকালে থাংশান থেকে প্রায় ৭০ কিলোমিটার উত্তর-পূর্বে লুয়ানশিয়েন নগরীতে ৭.১ রিখটার মাপের আরেকটি ভূমিকম্প (উত্তর-অভিঘাত বা আফটারশক) আঘাত হানে, ফলে অবশিষ্ট আটকে পড়া লোকদের বাঁচানোর প্রচেষ্টা ব্যাহত হয়ে তাদের সিংহভাগের মৃত্যু ঘটে।
ভূমিকম্পটির পরিকেন্দ্রটি থাংশান নগরীর দক্ষিণভাগে ভূপৃষ্ঠ থেকে ১৫ কিলোমিটার গভীরতায় অবস্থিত ছিল। ভূমিকম্পটি চতুর্দিকে ১১০০ কিলোমিটার পরিধি পর্যন্ত অনুভূত হয়। ভূমিকম্পটি এমন একটি চ্যুতিরেখার উপরে ঘটে, যা সম্পর্কে ভূবিজ্ঞানীরা অবগত ছিলেন না। বর্তমানে এটিকে থাংশান চ্যুতি বলা হয়। থাংশান চ্যুতিটি সাংতুং চ্যুতিব্যবস্থার একটি অংশ, যা ব্যবস্থাটির সাথে ইন শান-ইয়েন শান পর্বত বেষ্টনীর ছেদাংশের কাছে অবস্থিত।
টিকিকাটা ইউনিয়ন
টিকিকাটা বাংলাদেশের পিরোজপুর জেলার অন্তর্গত মঠবাড়িয়া উপজেলার একটি ইউনিয়ন।
আয়তন
টিকিকাটা ইউনিয়নের আয়তন ৮,৭৩৭ একর।
প্রশাসনিক কাঠামো
টিকিকাটা ইউনিয়ন মঠবাড়িয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম মঠবাড়িয়া থানার আওতাধীন। এটি জাতীয় সংসদের ১২৯নং নির্বাচনী এলাকা পিরোজপুর-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী টিকিকাটা ইউনিয়নের মোট জনসংখ্যা ২৫,৫৮৫ জন। এর মধ্যে পুরুষ ১২,২৮৪ জন এবং মহিলা ১৩,৩০১ জন। মোট পরিবার ৬,১২৩টি।
শিক্ষা
২০১১ সালের আদমশুমারি অনুযায়ী টিকিকাটা ইউনিয়নের সাক্ষরতার হার ৬২.২%।
সর্বপল্লী গোপাল
সর্বপল্লী গোপাল (২৩ এপ্রিল ১৯২৩ - ২০ এপ্রিল ২০০২) ছিলেন একজন সুপরিচিত ভারতীয় ইতিহাসবিদ। তিনি ছিলেন ভারতের প্রথম উপ-রাষ্ট্রপতি এবং দ্বিতীয় রাষ্ট্রপতি সর্বপল্লী রাধাকৃষ্ণনের পুত্র।
প্রাথমিক জীবন
সর্বপল্লী গোপাল ১৯২৩ সালের ২৩ এপ্রিল ভারতের মাদ্রাজের একটি মধ্যবিত্ত পরিবারে জন্মগ্রহণ করেন। তিনি ছিলেন স্বাধীন ভারতের প্রথম উপরাষ্ট্রপতি এবং দ্বিতীয় রাষ্ট্রপতি সর্বপল্লী রাধাকৃষ্ণণ এবং শিবকামু রাধাকৃষ্ণণের একমাত্র পুত্র। তার পাঁচ বোন ছিল।
কর্মজীবন
১৯৫০-এর দশকে তিনি ভারত সরকারের বিদেশ মন্ত্রকের একজন নির্দেশক হিসাবে নিযুক্ত হন। যেখানে তিনি প্রধানমন্ত্রী জওহরলাল নেহরুর সাথে ঘনিষ্ঠভাবে কাজ করেছিলেন। ১৯৬৬ সাল থেকে ১৯৭১ সাল পর্যন্ত তিনি অক্সফোর্ডের সেন্ট অ্যান্টনি কলেজে ভারতীয় ইতিহাসের রীডার পদে ছিলেন। তৎকালীন প্রধানমন্ত্রী ইন্দিরা গান্ধী দ্বারা যখন নতুন জওহরলাল নেহেরু বিশ্ববিদ্যালয় প্রতিষ্ঠিত হয়, সেই সময় তিনি ঐ বিশ্ববিদ্যালয়ের সেন্টার ফর হিস্টোরিক্যাল স্টাডিজে ইতিহাসের অধ্যাপক হিসেবে নিযুক্ত হন। ১৯৭২ সাল থেকে ১৯৮৩ সাল পর্যন্ত তিনি ঐ বিভাগের ইতিহাসের অধ্যাপনার কাজে নিযুক্ত ছিলেন। ১৯৮৩ সাল থেকে এই বিশ্ববিদ্যালয়ে ইতিহাসের ইমেরিটাস অধ্যাপকের পদ পান। এই বিভাগটির স্থাপনে তার বিরাট অবদান ছিল।
তিনি জওহরলাল নেহেরু: অ্যা বায়োগ্রাফি জীবনী গ্রন্থটির লেখক। এই বইটির জন্য ১৯৭৬ সালে তিনি সাহিত্য অকাদেমী পুরস্কার পান।
সম্মাননা এবং পুরস্কার
তিনি ১৯৬৬ সাল থেকে অক্সফোর্ডের সেন্ট অ্যান্টনি কলেজের ফেলো এবং ১৯৯৫ সালে সাম্মানিক ফেলো নির্বাচিত হন। ১৯৭০-এর দশকে তিনি নতুনদিল্লির ন্যাশনাল বুক ট্রাস্টের চেয়ারম্যান ছিলেন। ১৯৮৫ সালে মাদ্রাজ ইনস্টিটিউট অফ ডেভেলপমেন্ট স্টাডিজের চেয়ারম্যানের পদ অলংকৃত করেন। তিনি ১৯৯২সালে সিমলার ইন্ডিয়ান ইনস্টিটিউট অফ অ্যাডভান্সড স্টাডির চেয়ারম্যানের দায়িত্বভার সামলান। ১৯৭৬ সালে তিনি ইংরাজি সাহিত্য বিভাগে সাহিত্য অকাদেমী পুরস্কার পান। ১৯৯৯ সালে ভারতীয় ইতিহাসে অবদানের জন্য তাকে পদ্মভূষণ সম্মান দেওয়া হয়।
মৃত্যু
২০০২ সালের ২০ এপ্রিল এই ভারতীয় ইতিহাসবিদ তার ৭৯তম জন্মদিনের ঠিক তিন দিন আগে চেন্নাইতে বৃক্কের অকার্যকারিতার কারণে মারা যান।
চোপিনগর ইউনিয়ন
চোপিনগর ইউনিয়ন বাংলাদেশের বগুড়া জেলার শাজাহানপুর উপজেলার একটি ইউনিয়ন।
আয়তন
এই ইউনিয়নের মোট আয়তন ১৬.৪ বর্গকিলোমিটার।
জনসংখ্যা
এই ইউনিয়নের মোট জনসংখ্যা ৩০,২৮৮জন।
প্রশাসনিক কাঠামো
এই ইউনিয়ন ১৪টি গ্রাম ও ১৩টি মৌজা নিয়ে গঠিত।
শিক্ষা ব্যবস্থা
এই ইউনিয়নের সাক্ষরতার হার ৩০.২%
জনপ্রতিনিধি
ইউনিয়নের বর্তমান চেয়ারম্যান মোজাফফর রহমান।
ধর্মীয় উপাসনালয়
এখানে ২০টি মসজিদ, ১৫টি ঈদগাহ ও ১টি মন্দির রয়েছে।
রংপুর কেন্দ্রীয় কারাগার
রংপুর কেন্দ্রীয় কারাগার হলো বাংলাদেশের রংপুর বিভাগের রংপুর জেলায় অবস্থিত একটি কারাগার।
ইতিহাস
রংপুর কারাগার ১৮৬৪ সালে প্রতিষ্ঠিত হয়। পরবর্তীতে ১৯৯৭ সালের ৩ মার্চ বাংলাদেশ সরকার এটিকে কেন্দ্রীয় কারাগার হিসেবে উন্নীত করে।
অবকাঠামো ও ধারণক্ষমতা
রংপুর কেন্দ্রীয় কারাগার ২৫.১৭ একর ভূমির ওপর প্রতিষ্ঠিত। এর মধ্যে কারা অভ্যন্তরে ৬.৪৪ একর ও বাইরে ১৮.৭৩ একর অবস্থিত। পুরুষ ও নারীসহ কারাগারের বন্দিধারণ ক্ষমতা ১২৭৯ জন। কারা অভ্যন্তরে তিস্তা, ঘাঘট ও করতোয়া নামে তিনটি ভবন রয়েছে। এছাড়াও, এখানে হাসপাতাল, স্কুল, মসজিদ ও ব্যারাক রয়েছে।
অ্যায় মেরে ওয়াতন কে লোগো
অ্যায় মেরে ওয়াতন কে লোগো (ऐ मेरे वतन के लोगों; "O' people of my country") হিন্দি ভাষায় রচিত একটি দেশাত্ববোধক সঙ্গীত। গানটির গীতিকার হলেন কবি প্রদীপ এবং সুরকার হলেন সি রামচন্দ্র। গানটিতে কন্ঠ দিয়েছেন লতা মঙ্গেশকর।
বুদ্ধ্যঙ্ক
বুদ্ধ্যঙ্ক বা আইকিউ (ইংরেজি: Intelligence quotient বা IQ), বুদ্ধিমত্তা মূল্যায়ন করতে পরিকল্পিত বিভিন্ন প্রমিত পরীক্ষার একসঙ্গে প্রাপ্ত ফলাফল। ইংরেজি আইকিউ শব্দটি মূলত মনোবিজ্ঞানী উইলিয়াম স্টার্ন কর্তৃক উদ্ভাবিত জার্মান শব্দ Intelligenz-Quotient থেকে নেয়া হয়েছে।
বর্তমান পরীক্ষা
thumb|right|সাধারণ আই কিউ গড় ১০০ এবং স্ট্যানডার্ড ডেভিয়েশন ১৫ দিয়ে ভাগ।
আইকিউ এবং বয়স
আইকিউ শৈশবকালের শিক্ষা ও পরিবেশের উপর নির্ভর করে কিছু মাত্রায় পরিবর্তন হতে পারে বা হয়ে থাকে। একটি দীর্ঘ গবেষণার পর জানা গেছে যে, ১৭ এবং ১৮ বছর বয়সের গড় আইকিউ মান, যা ফলাফল R=৮৬, ৫, ৬ এবং ৭ বছর বয়সের মানের সাথে পরস্পর সম্পৃক্ত থাকে, এবং যখন ফলাফল R= ৯৬, তখন তা ১১,১২ ও ১৩ বছর বয়সের স্কোরের সাথে সম্পৃক্ত থাকে।
কয়েক দশক ধরে অনুশীলনকারীদের আইকিউ পরীক্ষার উপর হ্যান্ডবুকস এবং পাঠ্যপুস্তক থেকে এই প্রতিবেদন পাওয়া গেছে যে, সাবালকত্ব শুরুর পর বয়স বৃদ্ধির সঙ্গে আইকিউ হ্রাস পায়। পরে গবেষকরা উল্লেখ করেছেন যে, এই ঘটনা স্কিন ইফেক্ট এর সাথে সম্পর্কিত এবং এটি বয়সজনিত প্রভাবের চেয়ে দলগত প্রভাবেরই অংশবিশেষ।
পালি ভাষা
থাম্ব|'বার্মিজ' লিপিতে পালি ভাষায় লেখা বার্মিজ কামাভাকা পান্ডুলিপি পালি ভাষা হল বৌদ্ধ ধর্মের পবিত্র ও পুরাণের ভাষা। পালি ভাষাটি তিপিটক ও ত্রিপিটক মতন নিকটতম অদ্যাপি সাহিত্যের ভাষা।
পালি শব্দের উদ্ভব
কোন কোন পণ্ডিতের মতে পাঠ হতে পালি শব্দের উদ্ভব, পাঠ>পাল>পালি। তাদের মতে গৌতম বুদ্ধ তার শিষ্যদের যে পাঠ বা উপদেশ দিতেন, সেই বুদ্ধবচন হল পালি। কেউ মনে করেন গৌতম বুদ্ধ এর বাণী এই ভাষাতে পালন করা হয়েছে বলে এর নাম পালি। কেউ বলেন মগধ এর প্রাচীন নাম পলাস হতে পালি এসেছে। আবার অনেকে বলেন প্রাচীন মগধ এর রাজধানী পাটলিপুত্র নাম থেকে পালি শব্দ এসেছে। কেউ মনে করেন পঙ্‌ক্তি হতে পালি শব্দ এস থাকতে পারে।
রুমানা আলী
রুমানা আলী টুসী হলেন বাংলাদেশের একজন রাজনীতিবিদ। তিনি জাতীয় সংসদের সংরক্ষিত নারী আসনে “সংসদ সদস্য” পদে নির্বাচিত হন। একাদশ জাতীয় সংসদে ১৪ নং সংরক্ষিত মহিলা আসনে সংসদ সদস্য হিসেবে নির্বাচিত হন রুমানা আলী।
কর্মজীবন
রুমানা আলী টুসী রাজধানী ঢাকার নিউমডেল বিশ্ববিদ্যালয় কলেজের ইংরেজি সাহিত্যের শিক্ষিকা।
মৃতের মর্ত্যে আগমন
মৃতের মর্ত্যে আগম পশুপতি চট্টোপাধ্যায় পরিচালিত একটি বাংলা কল্পকাহিনী হাস্যরসাত্মক চলচ্চিত্র। এই ছবিটি মিরাকল ইন্ডিয়া প্রাইভেট লিমিটেডের ব্যানারে ১৯৫৯ সালে নির্মিত ও পরিবেশিত হয়েছিল। এতে প্রধান চরিত্রে অভিনয় করেছেন ভানু বন্দ্যোপাধ্যায়, বাসবী নন্দী, ছবি বিশ্বাস, তুলসী চক্রবর্তী প্রমুখ।
গল্প
নরকে যাওয়ার পরে বিশ্বনাথ দেখেন তিনি সেখানে অনেক লোকের পরিচিত ছিলেন। তারা নরক থেকে পালাতে যমরাজের বিপক্ষে দল গঠন করার পরিকল্পনা করে। অবশেষে তারা নরক থেকে পালিয়ে যায় এবং পৃথিবীতে ফিরে আসে। তারা আবিষ্কার করেছেন যে সমস্ত কিছু পরিবর্তিত হয়েছে, তাদের সম্পর্ক, প্রেম, ভালবাসা তাদের অনুপস্থিতিতে অপ্রাসঙ্গিক ছিল। এই তিক্ত অভিজ্ঞতা তাদেরকে নরকে ফিরে যাওয়ার সিদ্ধান্ত নিতে বাধ্য করে।
পিয়ারপুর রেলওয়ে স্টেশন
পিয়ারপুর রেলওয়ে স্টেশন বাংলাদেশের ময়মনসিংহ বিভাগের জামালপুর জেলার সদর উপজেলায় অবস্থিত একটি রেলওয়ে স্টেশন।
ইতিহাস
ঢাকা স্টেট রেলওয়ে কম্পানি দ্বারা ১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত সম্প্রসারণ করা হয়। এসময় এই লাইনের স্টেশন হিসেবে পিয়ারপুর রেলওয়ে স্টেশন তৈরি করা হয়।আর ইতিহাস ঐতিহ্য আছে
পরিষেবা
পিয়ারপুর রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
মেকিং আ লিভিং
মেকিং আ লিভিং (ইংরেজি ভাষায়: Making a Living, এছাড়া ডুয়িং হিজ বেস্ট, ট্রাবল্‌স, ও টেক মাই পিকচার নামেও পরিচিত) হল হেনরি লেরমান রচিত ও পরিচালিত ১৯১৪ সালের মার্কিন নির্বাক চলচ্চিত্র। এতে প্রধান চরিত্রে অভিনয় করেছেন চার্লি চ্যাপলিন। চলচ্চিত্রটি ২ ফেব্রুয়ারি, ১৯১৪ মুক্তি পায়।
কাহিনী সংক্ষেপ
চ্যাপলিনের চরিত্রটি একজন পথচারীকে (লেরম্যান) তাকে টাকা চায়। পরে দেখা যায় চ্যাপলিন এক যুবতীকে প্রেমের প্রস্তাব দিচ্ছে। যুবতীটি তার প্রস্তাব গ্রহণ করে। লেরম্যান যুবতীটিকে ফুল ও আংটি দিতে চাইলে সে তা প্রত্যাখ্যান করে এবং জানায় যে তার অন্য কারো সাথে সম্পর্ক রয়েছে। লেরম্যান চ্যাপলিনকে সেখানে দেখে এবং তাদের দুজনের মধ্যে একটি স্ল্যাপস্টিক যুদ্ধ সংগঠিত হয়। পরে লেরম্যানের চরিত্রটি একটি গাড়ি দুর্ঘটনার ছবি তোলে। লেরম্যান যখন আহত একজন মোটর চালককে সাহায্য করছিল, চ্যাপলিন তার ক্যামেরা চুরি করে সংবাদপত্র অফিসে তার নিজের বলে ছাপায়। পরে তাদের মধ্যে পুনরায় মারপিঠ হয়।
কুচকাওয়াজ
কুচকাওয়াজ বলতে এক ধরনের ছন্দবদ্ধ হাঁটাকে বোঝানো হয়, যেটি সাধারণত সামরিক বাহিনীর সঙ্গে যুক্ত। কুচকাওয়াজ প্রায়ই বাদ্যের তালে তালে এবং সামরিক প্যারেডে হয়ে থাকে। কুচকাওয়াজ অধিকাংশ দেশে সামরিক মৌলিক প্রশিক্ষণ অংশ। কুচকাওয়াজের সময় ব্যক্তিদের পোশাক, কভার, ব্যবধান, এবং দূরত্ব (DCID) বজায় রাখা আবশ্যক:
কাইতো কামিয়া
কাইতো কামিয়া (神谷 凱士, Kaito Kamiya; জন্ম: ১৬ জুন ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের তৃতীয় স্তর জে৩ লিগের ক্লাব ফুজিয়েদা মাইয়ের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
কাইতো কামিয়া ১৯৯৭ সালের ১৬ই জুন তারিখে জাপানের আইচিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
হোমাম আহমেদ
হোমাম আল-আমিন আহমেদ (همام الأمين أحمد; জন্ম: ২৫ আগস্ট, ১৯৯৯) একজন কাতারি পেশাদার ফুটবলার। তিনি কাতার স্টারস লীগের দল আল-ঘারাফ এবং কাতার জাতীয় ফুটবল দলের হয়ে লেফট ব্যাক হিসেবে খেলেন।
ক্লাব
আল-ঘারাফ
শরৎ বসন্ত ইতিবৃত্ত
শরৎ বসন্ত ইতিবৃত্ত হল প্রাচীন চীনের একটি কালক্রম যা প্রাচীন যুগ থেকে একটি প্রধান চীনা ক্ল্যাসিক। ইতিবৃত্তটি লু রাজ্যের একটি কালক্রম। এতে খ্রিস্টপূর্ব ৭২২ থেকে ৪৮১ অব্দ পর্যন্ত ২৪১ বছরের ইতিহাস বর্ণিত হয়েছে। এটি চীনের সবচেয়ে প্রাচীন ইতিহাস বিষয়ক লিখিত রূপ। কনফুসিয়াস এই ইতিবৃত্ত সম্পাদনা করেছেন বলে মেনসিয়াস ধারণা করেন এবং এটি চীনা সাহিত্যের পাঁচ ক্লাসিকের একটি হিসেবে অন্তর্ভুক্ত হয়েছে।
ইতিবৃত্তে বছর অনুযায়ী লু রাজ্যের প্রধান ঘটনাবলী, শাসকদের সিংহাসনে আরোহণ, বিবাহ, মৃত্যু, ও সমাধি, যুদ্ধ, ধর্মীয় রীতিনীতি পালন, এবং প্রাকৃতিক দুর্যোগের উল্লেখ রয়েছে। ঘটনাবলী সংক্ষিপ্তভাবে লিখিত, প্রতিটি ঘটনার জন্য গড়ে দশটি শব্দ ও কোন ঘটনার বিস্তারিত বিবরণ নেই।
যুদ্ধরত রাজ্য কালে, এই ইতিবৃত্তে কিছু টীকা বিবরণী সংযুক্ত করে এর পরিসর বৃদ্ধি করা হয়। এই ধরনের টীকা বিবরণীর মধ্যে সবচেয়ে উল্লেখযোগ্য ছিল যুওঝুয়ান, যা তার চীনা লোককথা ও প্রবাদ-প্রবচন যুক্ত করার মাধ্যমে অন্যতম এক ক্ল্যাসিকে পরিণত হয়েছে।
ইতিহাস ও বিষয়বস্তু
ধারণা করা হয়, শরৎ বসন্ত ইতিবৃত্ত খ্রিস্টপূর্ব ৫ম শতাব্দীতে রচনা করা হয়েছিল। ব্যাম্বু আনালস ছাড়া এটিই সে সময়ের লিখিত পুস্তক। খ্রিস্টপূর্ব ৬ষ্ট শতাব্দীতে কনফুসিয়াসের সময়ে চুনক্যু (chūnqiū 春秋, Old Chinese *tʰun tsʰiw) শব্দের আক্ষরিক অর্থ ছিল বছর এবং পরে এর ভাবার্থ দাড়ায় ইতিবৃত্ত। এই ইতিবৃত্ত সেসময়ের একমাত্র পুস্তক নয়, পূর্ব ঝাও সাম্রাজ্য সময়ে আরও কয়েকটি রাজ্যে এমন পুস্তক লেখা হয়েছিল।
টীকা বিবরণী
যেহেতু এই ইতিবৃত্তের বর্ণনা সংক্ষিপ্ত ছিল, তাই এর পরিসর বৃদ্ধি ও অর্থ স্পষ্ট করার লক্ষ্যে বেশ কিছু টীকা বিবরণী যুক্ত করা হয়। বুক অব হান-এ উল্লেখিত প্রধান পাঁচটি টীকা বিবরণী হল:
প্রভাব
ইতিবৃত্ত চীনের অন্যতম একটি ক্ল্যাসিক পুস্তক এবং ২৫০০ বছর ধরে বিভিন্ন অালোচনায় এর ব্যাপক প্রভাব লক্ষ্যণীয়। এর অন্যতম প্রধান কারণ হিসেবে ধরা হয় খ্রিস্টপূর্ব ৪র্থ শতাব্দীতে মেনসিয়াসের উক্তি যে কনফুসিয়াস নিজে এই ইতিবৃত্ত সম্পাদনা করেছেন। এই ইতিবৃত্তের সংক্ষিপ্ত বিবরণী কনফুসিয়াস স্বপ্রণোদিত হয়ে ব্যাখ্যা করেছেন। সব পণ্ডিতেরা এই ব্যাখ্যা গ্রহণ করেনি। তাং রাজবংশ সময়ের ইতিহাসবেত্তা লিউ ঝিজি মনে করেন যুওয়ের টীকা বিবরণী ইতিবৃত্ত থেকেও উৎকৃষ্ট এবং সোং সাম্রাজ্য সময়ের প্রধানমন্ত্রী ওয়াং আনশি এই ইতিবৃত্ত বাদ দিয়ে দেন। অনেক পশ্চিমা পণ্ডিতেরাও একই যুক্তি দেখান। প্রসিদ্ধ ফ্রেঞ্চ চীনা বিশেষজ্ঞ এডোওয়ার্ড চাভানস বলেন ইতিবৃত্ত একটি নীরস ও মৃতপ্রায় কালক্রম।
বহিঃসংযোগ
Original text at Chinese Wikisource (維基文庫) : 春秋左氏傳 (Spring and Autumn Annals - Commentary of Zuo)
春秋公羊傳 (Spring and Autumn Annals - Commentary of Gongyang)
春秋穀梁傳 (Spring and Autumn Annals - Commentary of Guliang)
ছাতক বাজার রেলওয়ে স্টেশন
ছাতক বাজার রেলওয়ে স্টেশন বাংলাদেশের সিলেট বিভাগের সুনামগঞ্জ জেলার ছাতক উপজেলায় অবস্থিত রেলওয়ে স্টেশন। এটি আখাউড়া-কুলাউড়া-ছাতক রেলপথের সর্বশেষ স্টেশন।
ইতিহাস
সিলেট–ছাতক বাজার রেলপথ ১৯৫৪ সালে প্রবর্তন করা হয়।
১৯৫৪ সালে এই রেলপথটি সিলেট জেলার সিলেট রেলওয়ে স্টেশন হতে পশ্চিম-উত্তরে সুনামগঞ্জ জেলার ছাতক উপজেলার ছাতক বাজার রেলওয়ে স্টেশন পর্যন্ত নির্মাণ করা হয়। ঐ সময়ে এই রেলপথের সর্বশেষ স্টেশন হিসেবে ছাতক বাজার রেলওয়ে স্টেশন নির্মাণ করা হয়।
রেল পরিষেবা
এই রেলওয়ে স্টেশন থেকে ৩৪১, ৩৪২, ৩৪৫ ও ৩৪৬ নং লোকাল যাত্রীবাহী ট্রেন চলাচল করে। এছাড়াও কিছু পণ্যবাহী ট্রেন মাঝেমধ্যে চলাচল করে।
সময়সূচী
(বি. দ্র.: বাংলাদেশ রেলওয়ের সময়সূচী সময়ের সাথে সাথে পরিবর্তিত হয়ে থাকে। ছাতক বাজার রেলওয়ে স্টেশনের সর্বশেষ সময়সূচী দেখার জন্য অনুগ্রহপূর্বক বাংলাদেশ রেলওয়ের অফিসিয়াল ওয়েবসাইটে (এখানে) ভিজিট করুন।) বাংলাদেশ রেলওয়ের ৫২তম সময়সূচী (১০ই জানুয়ারি, ২০২০ হতে কার্যকর) অনুযায়ী ছাতক বাজার রেলওয়ে স্টেশনের সময়সূচী নিম্নরূপ:
গ্রেইম হোল
গ্রেইম ব্ল্যাক হোল (Graeme Hole; জন্ম: ৬ জানুয়ারি, ১৯৩১ - মৃত্যু: ১৪ ফেব্রুয়ারি, ১৯৯০) নিউ সাউথ ওয়েলসের কনকর্ড ওয়েলস এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৫৪ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও সাউথ অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন গ্রেইম হোল।
প্রথম-শ্রেণীর ক্রিকেট
নর্থ সিডনি বয়েজ হাইয়ে পড়াশুনো করেন। ১৯৪৯-৫০ মৌসুম থেকে ১৯৫৭-৫৮ মৌসুম পর্যন্ত গ্রেইম হোলের প্রথম-শ্রেণীর খেলোয়াড়ী জীবন চলমান ছিল।
সিডনি গ্রেড ক্রিকেটে সেন্ট জর্জ ক্লাবের পক্ষে খেলেন। ১৯ বছর বয়সে ১৯৪৯-৫০ মৌসুমের শেফিল্ড শিল্ডে নিউ সাউথ ওয়েলসের সদস্যরূপে ভিক্টোরিয়ার বিপক্ষে প্রথম-শ্রেণীর ক্রিকেট খেলেন। এ খেলায় তেমন ভালো ব্যাটিং করেননি। তবে, বল হাতে নিয়ে ঘাটতি পুষিয়ে দেন। ব্যাট হাতে ২৩ ও ৬ রান তুললেও বল হাতে নিয়ে অভিষেক খেলাতেই ৬/৬১ পান। ফলে দলকে ১৯৬ রানের ব্যবধানে জয়ী হতে প্রভূতঃ ভূমিকা পালন করেন। ঐ মৌসুমের শীতকালে অ্যাডিলেডে পাড়ি জমান। সেখানে সন্দেহাতীতভাবে সাউথ অস্ট্রেলিয়ার পক্ষে খেলার জন্যে মনোনীত হন ও ১৯৫৭-৫৮ মৌসুমে অবসর গ্রহণের পূর্ব-পর্যন্ত খেলতে থাকেন।
১৯৫০ সালে দক্ষিণ অস্ট্রেলিয়ায় চলে যান ও ক্ল্যাক্সটন শিল্ডে প্রতিযোগিতায় অংশগ্রহণের উদ্দেশ্যে সাউথ অস্ট্রেলিয়া স্টেট বেসবল দলে খেলার জন্যে আমন্ত্রণ পান। তবে, ছয়মাস রাজ্যে বসবাসের প্রয়োজনীয় যোগ্যতা না থাকায় অস্ট্রেলিয়ান বেসবল কাউন্সিল থেকে স্বয়ংক্রিয়ভাবে বাদ পড়েন।
১৯৫০-৫১ মৌসুমে শীল্ডের খেলায় ৩৯.৮৩ গড়ে ৪৭৮ রান তুলেন। সফররত এমসিসির বিপক্ষে রাজ্য দলের দুই খেলায় অংশ নিয়ে বেশ ভালো খেলেন। তবে, উল্লেখযোগ্য সংখ্যায় রান তুলতে পারেননি। শেফিল্ড শিল্ডে ছন্দে ফিরে আসেন। কুইন্সল্যান্ডের বিপক্ষে চমৎকার সেঞ্চুরি করেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে আঠারোটি টেস্টে অংশগ্রহণ করেছেন গ্রেইম হোল। ২৩ ফেব্রুয়ারি, ১৯৫১ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩১ ডিসেম্বর, ১৯৫৪ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।
১৯৫০-৫১ মৌসুমে ইংল্যান্ড দল অস্ট্রেলিয়ায় আগমন ঘটায়। মেলবোর্নে অ্যাশেজ সিরিজের চূড়ান্ত টেস্টে খেলার জন্যে মনোনীত হন গ্রেইম হোল। এর মাধ্যমেই আন্তর্জাতিক ক্রিকেট অঙ্গনে গ্রেইম হোলের অভিষেক ঘটে। এ পর্যায়ে স্বাগতিক অস্ট্রেলিয়া দল ইতোমধ্যে ৪-০ ব্যবধানে রাবার জয় করে। দ্বিতীয় ইনিংসে ৬৩ রান তুলেন। তবে, তার এ সংগ্রহ ইংল্যান্ডের জয়কে ক্ষাণিকটা বিলম্বে নিয়ে যায়। ১৯৩৮ সালের পর এটিই ইংল্যান্ডের প্রথম জয় ছিল। এছাড়াও, লেন হাটনকে ৭৯ রানে বোল্ড করেছিলেন তিনি।
১৯৫১-৫২ মৌসুমে তিনি রান খরায় ভুগতে থাকেন। ওয়েস্ট ইন্ডিজের বিপক্ষে নয় ইনিংসে মাত্র ১৯০ রান তুলতে সমর্থ হয়েছিলেন। খুব কমই ব্যাট হাতে সফল হন। ব্রিসবেনের দ্বিতীয় ইনিংসে অপরাজিত ৪৫ রান তুলেছিলেন। সিডনিতে চূড়ান্ত টেস্টে ৬২ রান করেন।
পরের মৌসুমে দক্ষিণ আফ্রিকা দল অস্ট্রেলিয়ার মুখোমুখি হয় ও ২-২ ব্যবধানে সিরিজ ড্র করে। এবারও তিনি ব্যর্থতার পরিচয় দেন। কেবলমাত্র অ্যাডিলেডে চতুর্থ টেস্টে ৫৯ রানের ধ্রুপদী ইনিংস খেলেছিলেন। টেস্টের বাইরের খেলাগুলোয় দক্ষিণ আফ্রিকা দলের বিপক্ষে বেশ ভালো খেলা উপহার দেন। সিডনিতে অস্ট্রেলিয়া একাদশের সদস্যরূপে ৯৭ ও এ সফরের শেষদিকে অ্যাডিলেডে সাউথ অস্ট্রেলিয়ার পক্ষে ১০২ রান তুলেছিলেন গ্রেইম হোল।
ইংল্যান্ড গমন, ১৯৫৩
১৯৫৩ সালের গ্রীষ্মকালে লিন্ডসে হ্যাসেটের নেতৃত্বাধীন অস্ট্রেলিয়া দলের সদস্যরূপে ইংল্যান্ড গমন করেন। শক্তির ভারসাম্য অনেকাংশেই স্বাগতিক দলের দিকে ঝুঁকে পড়ে ও ওভালে সিরিজের শেষ খেলায় তারা অ্যাশেজ জয়ে সমর্থ হয়। এ টেস্টে রান সংগ্রহ করার বেশ দূরূহ ছিল।
ট্রেন্ট ব্রিজে উদ্বোধনী ব্যাটসম্যান হিসেবে খেলতে নামেন। ঐ সময়ে প্রচলিত নিয়মে প্রথম টেস্ট এখানে হতো। দুইবার অ্যালেক বেডসারের শিকারে পরিণত হন যথাক্রমে ০ ও ৫ রানে। কিন্তু, লর্ডসের দ্বিতীয় ইনিংসে কার্যকরী ৪৭ রানের ইনিংস অস্ট্রেলিয়াকে যথেষ্ট সহায়তা করে। পাশাপাশি স্লিপ অঞ্চলে অবস্থান করে চারটি ক্যাচ তালুবন্দী করেছিলেন তিনি। ওল্ড ট্রাফোর্ডে নীল হার্ভের সাথে চতুর্থ ইনিংসে ১৭৩ রান তুলে অস্ট্রেলিয়ার সংগ্রহকে ৩১৮ রানে নিয়ে যেতে প্রভূতঃ ভূমিকা রাখেন।
হেডিংলিতে গ্রেইম হোল স্বরূপ ধারণ করেন। প্রথম ইনিংসে অ্যালেক বেডসারের বলে টনি লকের কটে পরিণত হবার পূর্বে ৫৩ রান ও দ্বিতীয় ইনিংসে ৩৩ রান করেন। এ পর্যায়ে অস্ট্রেলিয়ার রানের দরকার ছিল। টম গ্রেভেনির বলে স্কয়ার লেগ অঞ্চল দিয়ে ছক্কা হাঁকাতে গিয়ে কটে পরিণত হন। এরপর অস্ট্রেলিয়া দল জয়ের দিকে আর ধাবিত হয়নি। ওভালে প্রথম দিনে বেশ ভালো খেলে ৩৭ রান তুলেন। এ সিরিজ শেষে ২৭.৩০ গড়ে ২৭৩ রান তুলেন। টেস্ট গড়ের দিক দিয়ে লিন্ডসে হ্যাসেট, আর্থার মরিস ও নীল হার্ভের পরবর্তী স্থান দখল করেন। এ পর্যায়ে তিনি হাল ছাড়েননি কিংবা উত্তরণও ঘটাতে পারেননি। সমগ্র সফরে ৩৩.৮৭ গড়ে ১১১৮ রানের পাশাপাশি ২২ ক্যাচ লুফেছিলেন। তবে, খুব কমই বল হাতে তাকে দেখা গিয়েছিল।
পরবর্তী গ্রীষ্মে ব্রিসবেনে লেন হাটনের নেতৃত্বাধীন সফরকারী ইংরেজ দলের বিপক্ষে ৫৭ রানের মনোজ্ঞ ইনিংস খেলেন। সিডনি ও মেলবোর্নে উপর্যুপরী তিনবার ফ্রাঙ্ক টাইসনের শিকারে পরিণত হয়েছিলেন। এরপর আর তাকে দলে নেয়া হয়নি।
খেলার ধরন
ধ্রুপদী ভঙ্গীমায় ব্যাটিংকর্মে অগ্রসর হতেন। অফ ব্রেক বোলিংয়ের পাশাপাশি মাঠের যে-কোন অবস্থানে নিজেকে মানিয়ে নিতেন। দৃশ্যতঃ অস্ট্রেলিয়া দলকে নেতৃত্ব দানের প্রয়োজনীয় গুণাবলীর ঘাটতি ছিল না তার। পিছনের পায়ে ভর রেখে খেলেন। ধীরলয়ে স্ট্রোকস খেলতেন। দ্রুতগতিসম্পন্ন বোলিং থেকে নিজেকে সড়িয়ে রাখতেন। তবে, টেস্ট ব্যাটসম্যান হিসেবে নিজেকে পরিচিত করতে পারেননি।
আন্তর্জাতিক ক্রিকেট অঙ্গনে অভিষেকের পূর্বে মৌসুম বহির্ভূত সময়ে স্থানীয় নিউ সাউথ ওয়েলস প্রতিযোগিতায় বেসবল খেলায় অংশ নিতেন তিনি।
অবসর
আরও তিনবছর সাউথ অস্ট্রেলিয়ার পক্ষে খেলার পর অবসর নিতে বাধ্য হন। ব্রুস ডুল্যান্ডের বোলিংয়ে স্যাম লক্সটনকে আউট করতে গিয়ে আঘাত পান। স্যাম লক্সটনের ক্যাচ নিয়ে বদমেজাজি মনোভাব প্রদর্শনের কারণে চুক্তির নির্ধারিত তিন বছর পূর্বে তাকে দলের বাইরে চলে যেতে হয়। ক্রিকেট খেলা থেকে অবসর গ্রহণের পর অস্ট্রেলিয়ান ক্রিকেট অ্যাসোসিয়েশনে যোগ দেন।
প্রথম-শ্রেণীর ক্রিকেটে ৩৬.৬৬ গড়ে ৫,৬৪৭ রান তুলেন। এগারোটি শতক হাঁকান ও ৪৪.০৩ গড়ে ৬১ উইকেট পান। সংগৃহীত ৮২ ক্যাচের অধিকাংশ স্লিপ অঞ্চলে অবস্থান করে পেয়েছেন। টেস্টে ২৫.৪৫ গড়ে ৭৮৯ রান ও ৪২ গড়ে তিন উইকেট পান। এছাড়াও, ২১ ক্যাচ তালুবন্দী করেন।
১৪ ফেব্রুয়ারি, ১৯৯০ তারিখে ৫৯ বছর বয়সে ক্যান্সারজনিত রোগে আক্রান্ত দক্ষিণ অস্ট্রেলিয়ার কেনসিংটন গার্ডেন্স এলাকায় গ্রেইম হোলের দেহাবসান ঘটে।
বহদ্দারহাট ফ্লাইওভার ধস
২৪ নভেম্বর ২০১২ সালে চট্টগ্রামের বহদ্দারহাট এলাকায় বহদ্দারহাট ফ্লাইওভারের স্টিলের গার্ডার ধসে পড়ে ১৭ জন নিহত হয়। স্থানীয় সময় (জিএমটি +৬) ছিল ৭:৩০টায়, হঠাৎ করে তিনটি গার্ডার নির্মাণের সময় ফ্লাইওভার (ওভারপাস) থেকে পড়ে যায়। পরে বাংলাদেশ সরকার জানায় যে ঘটনাস্থলে ১৫ জন মারা যায় এবং পঞ্চাশ জন আহত হয়েছিল।
এর আগে ২৯ জুন, ২০১২ সালে বহদ্দারহাটের এই নির্মাণাধীন ফ্লাইওভার থেকে ১৩০ ফুট দীর্ঘ কংক্রিটের গার্ডার ভেঙে পড়েছিল।
স্থান
বহদ্দারহাটের কেন্দ্রস্থলে বড় শহর ঘড়ি থেকে প্রায় ২০ মিটার (৬৬ ফুট) কাছাকাছি ফ্লাইওভার থেকে তিনটি গার্ডার ভেঙ্গে পড়ে।
ঘটনা
২৪ নভেম্বর ২০১২, সন্ধ্যা সাড়ে সাতটায় গার্ডারগুলো ভেঙ্গে পড়ে। গার্ডারগুলো নিচে পড়ার কারণে একটি বিকট শব্দ তৈরি হয়। এতে যারা ঐ স্থানের কাছাকাছি ছিল তাদের মধ্যে আতঙ্ক ছড়িয়ে পড়েছিল। দেখার জন্য লোকজন ঐ জায়গার দিকে ছুটতে শুরু করে। তারা আহত মানুষকে সাহায্য করার জন্য এগিয়ে আসে।
আনুমানিক ৫০০ জন মানুষ এই গার্ডারগুলির নিচে অবস্থান করছিল। তাছাড়া, সেখানে অস্থায়ী মার্কেট ছিল যাতে প্রচুর খদ্দের ছিল।
বহদ্দারহাট এলাকার আশেপাশের শিক্ষার্থীরা সাধারণত তাদের বন্ধুদের সাথে কোচিংয়ের টিউটোরিয়াল ক্লাস শেষ করার পর সন্ধ্যায় "বহদ্দার বাড়ি পুকুর পাড়" এর সামনে গল্প-গুজব করতে পছন্দ করত। ঐ গার্ডারগুলির নিচে বসার জায়গা ছিল। এ ঘটনার সন্ধ্যায় অনেক শিক্ষার্থী ওই জায়গায় বসে গল্পগুজব করছিল।
জরুরি উদ্ধার তৎপরতা
যখন ঘটনাটি ঘটে তখন স্থানীয় লোকেরা সেই পরিস্থিতিতে আটকে থাকা ব্যক্তিদের সাহায্যের জন্য এগিয়ে আসে। ১৫ মিনিটের মধ্যে ফায়ার ব্রিগেড দলটি ওই স্থানে পৌঁছে যায়। এই ঘটনায় প্রায় ১৭ জন প্রাণ হারায়। গার্ডার তাদের উপর সরাসরি পড়েছিল এবং তারা সবাই মারা যায়। অনেক অসনাক্ত মৃতদেহ পাওয়া যায়। এতে প্রায় ৫০ জন আহত হয়। অনেক মানুষ পঙ্গু হয়।
ঘটনা পরবর্তী
ঘটনার পর উত্তেজিত জনতা এ ফ্লাইওভার প্রকল্পের বিভিন্ন সরঞ্জাম ও বহদ্দারহাট পুলিশবক্সে আগুন ধরিয়ে দেয় ও ওই এলাকায় ভাংচুর চালায়। তারা চট্টগ্রাম জেলা প্রশাসক, অতিরিক্ত জেলা প্রশাসক (রেভিনিউ), ফায়ার সার্ভিসের উদ্ধারকারী যানবাহন এবং একটি অ্যাম্বুলেন্স ভাঙচুর করে। এসময় উত্তেজিত জনতা পুলিশকে লক্ষ্য করে ইট পাথরও নিক্ষেপ করে।
পরিস্থিতি নিয়ন্ত্রণ করতে পুলিশ কয়েক রাউন্ড টিয়ারসেল নিক্ষেপ করেও ব্যর্থ হয়। পরে পরিস্থিতি নিয়ন্ত্রণে সেখানে সেনাবাহিনী মোতায়েন করা হয়। ঘটনার পর রাত ১১টা  থেকে উদ্ধারকাজ শুরু করে সেনাবাহিনী।
এস্থেনোজুস্পার্মিয়া
এস্থেনোজুস্পার্মিয়া (বা এস্থেনোস্পার্মিয়া) হল একটি চিকিৎসাবিজ্ঞানের সংজ্ঞা যার অর্থ হল শুক্রানুর কম গতিশীলতা। সম্পূর্ণ এস্থেনোজুস্পার্মিয়া হল সেই অবস্থা যেখানে বীর্যপাতের ১০০ শতাংশ শুক্রানুই হল অচল। এটি ৫০০০ পুরুষের মধ্যে ১ জনের দেখা যায় বলে জানা যায়। এরূপ অবস্থার কারণ হিসেবে জানা যায় শুক্রানুর গঠন অস্বাভাবিক হওয়া এবং বিপাকীয় ঘাটতি (দেখুন Primary ciliary dyskinesia) এবং নেক্রোজুস্পার্মিয়া.
এটির ফলে শুক্রানুর মান কমে যায় এবং তার ফলসরূপ পুরুষের অনুর্বরতা বা কম অনুর্বরতার মত সমস্যা দেখা দেয়। গর্ভধারণের সম্ভাবনা বাড়াতে হলে এ অবস্থায় একটি পদ্ধতি হল আইসিএসআই. এস্থেনোজুস্পার্মিয়ায় টেকসই শুক্রানুর শতাংশ ০ থেকে ১০০ শতাংশের মধ্যে ওঠা নামা করে।
ডিএনএ খন্ডন
থাম্ব|269x269পিক্সেল|ডিএনএ (DNA) শুক্রানুর ডিএনএ খন্ডন মাত্রা যাদের ওলিগোস্পার্মিয়া অথবা টেরাটোস্পার্মিয়া আছে তাদের তুলনায় এস্থেনোজুস্পার্মিয়ায় আক্রান্তদের বেশি। রাইট এট এল. করা একটি সমীক্ষায় পাওয়া গেছে যে, পুরুষের মধ্যে যাদের এস্থেনোজুস্পার্মিয়া আছে তাদের ৩১% ভাগ পুরুষের ডিএনএ খন্ডনের হার বেশি পাওয়া গিয়েছে। উচ্চ মাত্রার ডিএনএ খন্ডন অবস্থা থাকলে পুরুষদের অনুর্বরতার পেছনে তার গুরুত্বপূর্ণ ভূমিকা রয়েছে।
এস্থেনোজুস্পার্মিয়া এবং ডিএইচএ
২০১৫ সালে ইসলামিয়ান এট এল. শুক্রানুর লিপিড মেমব্রেন গঠনের সাথে এস্থেনোজুস্পার্মিয়া রোগটি দেখা দেয়ার মধ্যে সম্পর্ক খুজে পান। যেসকল শুক্রানুর পলিআনস্ট্রাকচারড ফ্যাটি এসিড যেমন ডকোসাহক্সেনয়িক এসিড (ডিএইচএ) আছে সেগুলোর উর্বরতা বেশি হয় বলে পরীক্ষায় দেখা গেছে। ডিএইচএ এক ধরনের এসিড যেটি সিক্স ডাবল বনস থেকে গঠিত হয়। এটি মেমব্রেনের তারল্য ঠিক রাখে যা ঠিক থাকলে ডিম্বাশয়ে ফিউশন সঠিকভাবে হয়।
আরও দেখা গেছে মানুষের বেলায়ও ডিএইচএ সাপ্লিমেন্ট দেয়ার পর শুক্রের গতিশীলতা বৃদ্ধি পেয়েছে। একইসাথে দেখা গেছে ডিএইচএ সাপ্লিমেন্ট গ্রহণ করার ফলে ক্রিওপ্রিজারেশন প্রক্রিয়ার ক্ষতির হাত থেকে শুক্রানুকে রক্ষা করা যাচ্ছে।
কোপা রবের্তো চেরি
কোপা রবের্তো চেরি (রবের্তো চেরি কাপ) হল ১৯১৯ সালের ১লা জুলাই আর্জেন্টিনা ও ব্রাজিলের জাতীয় দলের মধ্যে অনুষ্ঠিত হওয়া একটি প্রীতি ফুটবল ম্যাচ।
পেনারোল এবং উরুগুয়ে জাতীয় দলের গোলরক্ষক রবার্তো চেরির সম্মানে ব্রাজিলীয় ফুটবল কনফেডারেশন ম্যাচটি আয়োজন করেছিল, রবের্তো চেরি ৩০ মে ১৯১৯ সালে ২৩ বছর বয়সে রিউ দি জানেইরু মারা যান। ১৯১৯ দক্ষিণ আমেরিকান চ্যাম্পিয়নশিপে ১৭ মে উরুগুয়ে এবং চিলির মধ্যে খেলায় শ্বাসরোধে জটিল হার্নিয়ার কারণে তার মৃত্যু হয়েছিল। এটি মূলত ব্রাজিল এবং উরুগুয়ের মধ্যে খেলা হবে বলে মনে করা হয়েছিল, কিন্তু উরুগুয়ের খেলোয়াড়রা ট্র্যাজেডিতে এখনও হতবাক হয়ে অংশগ্রহণ করতে অস্বীকার করলে আর্জেন্টিনা তাদের জায়গা নেয়।
চেরির দল ক্লাব অ্যাটলেটিকো পেনারোলের সম্মানে ব্রাজিল এই ম্যাচটি একটি কালো এবং হলুদ স্ট্রাইপড শার্ট পরে খেলেছিল, আর আর্জেন্টিনা উরুগুয়ের ইউনিফর্মের মতো একটি হালকা নীল শার্ট পরেছিল। এই ম্যাচটি নিয়ে ৮ম বারের মতো আর্জেন্টিনা ও ব্রাজিল মুখোমুখি হয়েছিল।
কিয়াম্পো
কিয়াম্পো (Chiampo,Cianpo ) ইতালির ভেনেতো অঞ্চলের ভিচেন্সা প্রদেশের একটি কমুনে এবং শহর। এটি প্রাদেশিক সড়ক ৪৩ এর মধ্যে। এই কমুনের জনসংখ্যা প্রায় ১২,৭৯৯ জন।
অবস্থান
কিয়াম্পো কমুনে কিয়াম্পো উপত্যকার (ভাল্লে দেল কিয়াম্পো) মাঝখানে অবস্থিত, যা লেসসিনি পর্বতের প্রান্তে অবস্থিত একটি উপত্যকা। উপত্যকার উত্তরে ভাল আল্পনে দ্বারা বেষ্টিত, উত্তর ও পূর্বে রয়েছে আয়্নো নদী এবং ভেরোনা ও ভিচেন্সার মধ্যে বিস্তীর্ণ সমভূমি রয়েছে।
শহরটিকে দুটি ভিন্ন এলাকায় চিহ্নিত করা যায়:
জাতিগত সংখ্যালঘু এবং বিদেশী
আইএসটিএটি এর হিসাবে ৩১ ডিসেম্বর ২০০৯ অনুসারে বসবাসকারী বিদেশীর জনসংখ্যা ছিল ১,৯৩৭ জন। মোট বিদেশী জনসংখ্যা তাদের শতকরা হার অনুযায়ী সবচেয়ে বেশি জাতীয়তার প্রতিনিধিত্ব ছিল:
🇮🇳 ৭১০ ৫,৫১%
🇲🇰 ৩৩৪ ২,৫৯%
🇬🇭 ১৮১ ১,৪০%
১৪০ ১,০৯%
নাজমউদ্দিন এরবাকান
নাজমুদ্দিন এরবাকান ক্ষমতায় থাকা কালে বাংলাদেশসহ সাতটি উন্নয়নশীল মুসলিম দেশ নিয়ে ডি-৮ আন্তঃরাষ্ট্রীয় পারস্পারিক সহযোগী সমবায় গঠন করেন। গাজায় বিশেষভাবে সাহায্যকারী আলোচিত তুর্কি এনজিও আইএইচএইচ এর প্রতিষ্ঠাতাও তিনি।
প্রাথমিক জীবন ও শিক্ষা
এরবাকান উত্তর তুরস্কে কৃষ্ণ সাগর উপকূল সংলগ্ন সিনপে জন্মগ্রহণ করেন।
বাংলা ভাষায় প্রকাশিত বই
তাঁর লেখা দুটি বই বাংলা ভাষায় অনুবাদ হয়েছে। ১. দাওয়াম। ২. ইসলাম ও জ্ঞান।
মৃত্যু
এরবাকান ২০১১ সালের ২৭ ফেব্রুয়ারি স্থানীয় সময় ১১:৪০ মিনিটে হৃদযন্ত্রের ক্রিয়া বন্ধ হয়ে আঙ্কারার গুভেন হাসপাতালে শেষ নিশ্বাস ত্যাগ করেন।
দান্তেওয়াড়া জেলা
দান্তেওয়াড়া জেলা, দান্তেওয়ারা জেলা বা  দক্ষিণ বাস্তার জেলা  নামে পরিচিত, ভারতএর ছত্তিশগড়   রাজ্য   একটি জেলা । দান্তেওয়াড়া জেলা সদর। জেলাটি বাস্তার বিভাগ এর অন্তর্গত। ১৯৯৯ সাল পর্যন্ত দান্তেওয়াদা জেলা বৃহত্তর বাস্তার জেলা এর একটি তেহসিল ছিল।
২০১১ সালের আদমশুমারী অনুয়ায়ি এটি নারায়ণপুর ও বিজাপুর এর পরে ছত্তিসগড়ের তৃতীয় সর্বনিম্ন জনবহুল জেলা।
ইতিহাস
ভারতীয় স্বাধীনতার আগে, জেলাটি বাস্তার এর রাজ্য রাজ্য এর অন্তর্ভুক্ত ছিল। ১৯৪৭ সালে স্বাধীনতার পরে, বাস্তারের শাসক ভারত সরকারকে স্বীকৃতি দেয় এবং পূর্ববর্তী রাজ্যটি মধ্য প্রদেশ রাজ্যের বস্তার জেলার অন্তর্ভুক্ত হয়। ১৯৯৯ সালে বাস্তর জেলা বস্তার, দান্তেওয়াদা এবং কাঙ্কের জেলাগুলিতে বিভক্ত ছিল। ২০০০ সালে দান্তেওয়াদা মধ্য প্রদেশের একটি জেলা যা ছত্তিসগড় এর নতুন রাজ্য গঠন করেছিল। ২০০৭  সালে দান্তেওয়াড়া দ্বিখণ্ডিত হয়েছিল, ফলস্বরূপ একটি নতুন জেলা বিজাপুর জেলা, ছত্তিশগড় চারটি তহসিল নিয়ে গঠিত: বিজাপুর, ভৈরমগড়, উসুর এবং ভোপালপট্টনম। এটি আরও দ্বিখণ্ডিত হয়েছিল ২০১২ সালে, যার ফলে আরও একটি নতুন জেলা সুকমা, তিনটি তহসিল নিয়ে আসে: ছিঁদগড়, সুকমা এবং কোন্টা।
শিক্ষাপ্রতিষ্ঠান
১ সরকারি দান্তেশ্বরী পিজি কলেজ দান্তেওয়াদা
http://www.pgcollegedantewada.com
২. কৃষি কলেজ, চিতলঙ্কা, দান্তেওয়াদা
৩. কেন্দ্রীয় বিদ্যালয় (কেভি), দান্তেওয়াদা
http://www.kvdantewada.com/home.php
৪. জহর নভোদয় বিদ্যালয়, বরসুর, দান্তেওয়াদা
http://www.jnvbarsoor.in
৫. সরকারি মডেল উচ্চ মাধ্যমিক বিদ্যালয়, দান্তেওয়াদা
৬. এনএমডিসি পলিটেকনিক কলেজ দান্তেওয়াদা
http://nmdcdavpoly.in
ভূগোল
দান্তেওয়াদা জেলার আয়তন ৩,৪১০.৫০ বর্গ কিমি।
পাহাড়ী ট্র্যাকস, ডেলস এবং উপত্যকা, অসংখ্য ব্রুকস এবং নদী এবং অনেক বনাঞ্চলের সমন্বয়ে দান্তেওয়াদায় রয়েছে বিভিন্ন প্রজাতির বাঘ, চিতা, হরিণ, বাইসন প্রভৃতি বন্যপ্রাণীর আবাসস্থল এই অঞ্চলের দুটি প্রজাতির বৈশিষ্ট্য পাহাদি মাইনা এবং ওয়াইল্ড এশিয়ান জল মহিষ।
প্রশাসনিক বিভাগ
দান্তেওয়াদা জেলা পাঁচটি তহসিল এবং চারটি "উন্নয়ন ব্লক" এ বিভক্ত। এটি আরও ১৪৩ গ্রাম পঞ্চায়েত এ বিভক্ত।
পাঁচটি তহসিল হ'ল:
খরনা ইউনিয়ন, শাজাহানপুর
খরনা ইউনিয়ন বাংলাদেশের বগুড়া জেলার শাজাহানপুর উপজেলার একটি ইউনিয়ন।
অবস্থান
শাজাহানপুর উপজেলার দক্ষিণ - পশ্চিমে বগুড়া - নাটোর মহাসড়কের টেংগামাগুড় বন্দরের পূর্ব পাশে খরনা ইউনিয়ন পরিষদ ভবনটি অবস্থিত।
ইতিহাস
খরনা ইউনিয়নে বাবুর পুকুর অবস্থিত। বাবুর পুকুরে ১৯৭১ সালে ১৪ জন মুক্তিযুদ্ধাকে হত্যা করা হয়, যার মধ্যে ০১ জন মহিলা ও ১৩  জন পুরুষ মুক্তিযুদ্ধা ছিল। তাদেরকে সেখানেই সারিবদ্ধভাবে কবর দেওয়া হয়।
জনসংখ্যা
১৯৯১ সালের আদমশুমারী অনুযায়ী এই ইউনিয়নের মোট জনসংখ্যা ২৩,২১২ জন।
প্রশাসনিক কাঠামো
এই ইউনিয়ন ৯টি গ্রাম ও ৯টি মৌজা নিয়ে গঠিত।
শিক্ষা ব্যবস্থা
এখানে সাক্ষরতার হার ২৪.২%।
জনপ্রতিনিধি
ইউনিয়নের বর্তমান চেয়ারম্যান সাজেদুর রহমান সাহীন।
অলিম্পিকে মন্টিনিগ্রো
মন্টিনিগ্রো প্রথম অলিম্পিক গেমসে অংশগ্রহণ করে ২০০৮ বেইজিং অলিম্পিকে। এর পূর্বে ২০০৪ সালে মন্টিনিগ্রো সার্বিয়া ও মন্টিনিগ্রো এবং তার পূর্বে যুগোস্লাভিয়ার অংশ হিসাবে অংশগ্রহণ করেছিল।
মন্টিনিগ্রো অলিম্পিক কমিটি ২০০৬ সালে গঠিত হয় এবং ২০০৭ সালে আন্তর্জাতিক অলিম্পিক কমিটি আইওসির স্বীকৃতি পায়।
টাটা সল্ট
টাটা সল্ট ১৯৮৩ সালে ভারতের প্রথম প্যাকেটজাত আয়োডিনযুক্ত লবণের মার্কা হিসাবে টাটা কেমিক্যালস দ্বারা চালু হয়েছিল। মার্কাটি এখন ভারতের বৃহত্তম প্যাকেটজাত লবণের মার্কা, যার বাজার শেয়ার ১৭%।
ভারতীয় লবণের বাজার
জুন, ২০১৯ পর্যন্ত, ৯০ হাজার মেট্রিক টনেরও বেশি টাটা সল্ট বিক্রি হয় ৬৫ লক্ষেরও বেশি খুচরা দোকানের মাধ্যমে যা প্রতি মাসে সারা দেশে ১৬১ মিলিয়ন পরিবারের কাছে পৌঁছেছে।
০ জানুয়ারি
জানুয়ারি ০ ডিসেম্বর ৩১ এর একটি বিকল্প নাম।
আব্দুল মালেক উকিল
আব্দুল মালেক উকিল (১ অক্টোবর ১৯২৪ - ১৭ অক্টোবর ১৯৮৭) বাংলাদেশের বিশিষ্ট আইনজীবী ও রাজনীতিবিদ ছিলেন। তিনি ইস্ট বেঙ্গল মুসলিম ছাত্রলীগের প্রতিষ্ঠাতা সদস্যদের একজন এবং নেতৃস্থানীয় রাজনৈতিক দল আওয়ামী লীগের সঙ্গে যুক্ত ছিলেন।
প্রারম্ভিক জীবন
আব্দুল মালেক উকিল নোয়াখালী জেলার রাজাপুর গ্রামে জন্মগ্রহণ করেন। তার শিক্ষা জীবন নোয়াখালী আহমদিয়া উচ্চ মাদ্রাসায় শুরু হয়, যেখানে তিনি সাধারণ গণিতে লেটার মার্ক নিয়ে মাদ্রাসা পরীক্ষায় উত্তীর্ণ হন এবং তিনি ছাত্রবৃত্তি পেয়েছিলেন। তিনি কলকাতার কিছু বৎসর শিক্ষা থেকে বিরতি নিয়েছিলেন। ১৯৪৭ সালে তিনি যশোর জেলার তৎকালিন মহকুমা মাগুরা কলেজ বর্তমানে সরকারি হোসেন শহীদ সোহরাওয়ার্দী কলেজ, মাগুরা থেকে আইএ‌ পরীক্ষা সম্পন্ন করেন। এর দুই বছর পরে ১৯৪৯ সালে তিনি ঢাকা বিশ্ববিদ্যালয় থেকে বি.এ. পাশ করেন। পরের বছর তিনি তার এম.এ. ডিগ্রী লাভ করে এবং একই প্রতিষ্ঠান থেকে এলএলবি কোর্স সম্পন্ন করেন। ১৯৫২ সালে নোয়াখালী জেলা বারে অ্যাডভোকেট হিসাবে তিনি তার পেশাদার জীবন শুরু করেন। পরবর্তীকালে ১৯৬২ সালে তিনি ঢাকা হাই কোর্ট বারের সদস্যপদ লাভ করেন।
ব্যক্তিগত জীবন
১৭ অক্টোবর, ১৯৮৭ তারিখে ঢাকা শহীদ সোহরাওয়ার্দী হাসপাতালে ৬৩ বছর বয়সে তার দেহাবসান ঘটে।
রাজনৈতিক পেশাজীবন
ছাত্রজীবনেই তিনি রাজনীতির সঙ্গে যুক্ত হয়েছিলেন। ছাত্র হিসেবে তিনি ছিলেন ইস্ট বেঙ্গল মুসলিম ছাত্র লীগের প্রতিষ্ঠাতা সদস্যদের একজন। ভারতীয় উপমহাদেশ স্বাধীনতার আন্দোলনে তার সক্রিয় ভূমিকা ছিল। ১৯৪৬ সালে তিনি পাকিস্তান প্রতিষ্ঠার জন্য বাংলা, বিহার এবং আসামে একনিষ্ঠভাবে প্রচারণা চালান।
আবদুল মালেক উকিল তার রাজনৈতিক জীবনে বহুবার কারাবাস সম্মুখীন হয়েছিলেন। ভাষা আন্দোলনের সময় ১১ মার্চ ১৯৪৮ সালে তাকে প্রথম গ্রেফতার করা হয় এবং বঙ্গবন্ধু শেখ মুজিবুর রহমানের সাথে তাকেও ঢাকা কেন্দ্রীয় কারাগারে রাখা হয়। পরবর্তীতে ২২ফেব্রুয়ারি ১৯৫২ এবং ১৯৫৪ সালের জুন মাসে ইস্ট বেঙ্গল পাবলিক সেফটি অধ্যাদেশ অধীনে তাকে গ্রেফতার করা হয়েছিল। ১৯৭৫ সালে বঙ্গবন্ধু পরিবারের হত্যার পর সেনাবাহিনী তাকে আবারও গ্রেপ্তার করে কারাগারে পাঠায়।
তিনি ১৯৫৩ সালে নোয়াখালী সদর মহকুমা আওয়ামী লীগের সভাপতি এবং নোয়াখালী জেলা আওয়ামী লীগের সভাপতি নির্বাচিত হয়েছিলেন। ১৯৬২-৬৪ সময়কালে কেন্দ্রীয় নির্বাহী কমিটিতে ছিলেন এবং ১৯৭২ সালে এখানে থেকে পদত্যাগ করেন। উপরন্তু, মালেক উকিল ১৯৫৬, ১৯৬২ এবং ১৯৬৫ সালে পূর্ব পাকিস্তান প্রাদেশিক পরিষদ সদস্য নির্বাচিত হয়েছিলেন। ১৯৬৫ সালে তিনি আওয়ামী লীগের সংসদীয় দলের নেতা এবং সংযুক্ত প্রাদেশিক পরিষদ ও বিরোধী দলের নেতা ছিলেন। ছয় দফা আন্দোলন সময় মালেক উকিলকে গ্রেফতার করা হয় এবং তাকে গৃহবন্দী করে রাখা হয়েছিল। ১৯৬৯ সালে তিনি আওয়ামী লীগের সংসদীয় কমিটির নয়টি সদস্যদের একজন হিসাবে নির্বাচিত হন এবং বঙ্গবন্ধু শেখ মুজিবুর রহমানের সাথে লাহোরে অনুষ্ঠিত গোল টেবিল বৈঠকে অংশগ্রহণ করেছিলেন। পরে তারা একসাথে করাচীতে ভ্রমণ যান। ১৯৭০ সালে তিনি পাকিস্তান জাতীয় পরিষদ নোয়াখালী থেকে সদস্য হিসাবে নির্বাচিত হন। ১৯৭২ সালে তিনি বঙ্গবন্ধু শেখ মুজিবুর রহমানের মন্ত্রিসভায় স্বাস্থ্য ও পরিবার পরিকল্পনা মন্ত্রী ছিলেন। ১৯৭৩ সালের প্রথম জাতীয় সংসদ নির্বাচনে তিনি তৎকালীন নোয়াখালী-১২ আসন থেকে সংসদ সদস্য নির্বাচিত হন এবং নতুন মন্ত্রিসভায় তাকে স্বরাষ্ট্রমন্ত্রীর দায়িত্ব দেওয়া হয়। ১৯৭৫ সালে তিনি জাতীয় সংসদের স্পীকার নির্বাচিত হন। ১৯৭৮ সালে তিনি আওয়ামী লীগের দ্বাদশ সম্মেলনে সভাপতি নির্বাচিত হন। এরপর ১৯৮১ সালে ত্রয়োদশ সম্মেলনে শেখ হাসিনা আওয়ামী লীগের সভাপতি নির্বাচিত হন। তখন মালেক উকিল ছিলেন দলের সভাপতিমণ্ডলীর সদস্য। ১৯৮৬ সালে তিনি সংসদ সদস্য নির্বাচিত হন।
শেখ মুজিবুর রহমান হত্যাকাণ্ডের পর তার উক্তি
আব্দুল মালেক উকিল ১৫ আগস্টের পর লন্ডনের হিথ্রো বিমানবন্দরে বঙ্গবন্ধু শেখ মুজিবুর রহমান হত্যাকাণ্ড প্রসঙ্গে বলেছিলেন, ‘ফেরাউনের পতন হয়েছে। দেশ একজন স্বৈরাচারের হাত থেকে মুক্ত হয়েছে।’
সম্মাননা
নোয়াখালী মেডিকেল কলেজ বাংলাদেশের নোয়াখালীর বেগমগঞ্জ উপজেলায় অবস্থিত একটি সরকারী মেডিকেল কলেজ। ২০১০ সালে এটি প্রতিষ্ঠিত হয়। আব্দুল মালেক উকিলের সম্মানে বর্তমানে এই মেডিকেল কলেজটির নামকরণ করা হয়েছে আব্দুল মালেক উকিল মেডিকেল কলেজ।
বিষের বাঁশি
কবিতার তালিকা
• আয়রে আবার আমার চির-তিক্ত প্রাণ
• ফাতেহা-ই-দোয়াজ-দহম (আবির্ভাব)
• ফাতেহা-ই-দোয়াজ-দহম (তিরোভাব)
• জাগৃহি
• বোধন
• উদ্বোধন
• অভয়-মন্ত্র
• মরণ-বরণ
• বন্দী-বন্দনা
• বন্দনা-গান
• মুক্তি-সেবকের গান
• শিকল-পরার গান
• মুক্ত-বন্দী
• চরকার গান
• জাতের বজ্জাতি
• সত্য-মন্ত্র
• বিজয়
নাজিম উদ্দিন আহমেদ (রাজনীতিবিদ)
নাজিম উদ্দিন আহমেদ বাংলাদেশ জাতীয়তাবাদী দলের রাজনীতিবিদ ও লক্ষ্মীপুর-১ আসনের সাবেক সংসদ সদস্য।
জন্ম ও প্রাথমিক জীবন
নাজিম উদ্দিন আহমেদ ১৯৬৮ সালে লক্ষ্মীপুর জেলার রামগঞ্জ উপজেলা জন্মগ্রহণ করেন।
জহিরাবাদ
জহিরাবাদ (Zahirabad) ভারতের তেলাঙ্গানা রাজ্যের সাঙ্গারারেড্ডি জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬২২ মিটার (২০৪০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে জহিরাবাদ এর জনসংখ্যা হল ৪৪,৬০৭ জন। এর মধ্যে পুরুষ ৫১% এবং নারী ৪৯%।
জহিরাবাদ শহরের সাক্ষরতার হার ৬২%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে জহিরাবাদ এর সাক্ষরতার হার বেশি।
জহিরাবাদ এর জনসংখ্যার ১৬% হল ৬ বছর বা তার কম বয়সী।
জর্জ বর্গ অলিভার
জর্জ বর্গ অলিভার (৫ জুলাই, ১৯১১ – ২৯ অক্টোবর, ১৯৮০) ছিলেন একজন মাল্টিজ স্টেট্‌সম্যান এবং শীর্ষ রাজনীতিবিদ । তিনি দুবার মালটার প্রধানমন্ত্রী হিসেবে দায়িত্ব পালন করেছেন এবং মালটা ন্যাশনালিস্ট পার্টির নেতা ছিলেন। ১৯৫৫-৫৮ এবং ১৯৭১-৭৭ সময়কালে তিনি বিরোধী দলের নেতা হিসেবে দায়িত্ব পালন করেছেন।
বর্গ অলিভার, ১৯৩৯ সালে সরকারের ন্যাশনালিস্ট সদস্য পরিষদের নির্বাচিত তিন সদস্যের একজন ছিলেন। ১৯৪০ সালে ন্যাশনালিস্ট পার্টির নেতা এন্রিকো মিজ্জিকে অন্তরায়িত করা হলে, তিনি অন্তর্বর্তী কালীন নেতা হিসেবে ন্যাশনালিস্ট পার্টিকে নেতৃত্ব দেন। পরে মিজ্জির প্রত্যাবর্তনের পর তিনি অলিভারকে তার ডেপুটি হিসেবে নিয়োগ দেন। অলিভার মালটার আর্থ-সামাজিক উন্নয়নের জন্য মিশ্র অর্থনীতির গুরুত্ব বুঝতে পেরেছিলেন। তার নেতৃত্বকালে মালটার পর্যটন শিল্প ও অর্থনৈতিক অবকাঠামোর ব্যাপক উন্নয়ন হয়। মাল্টিজদের জীবনমান উন্নয়ন ও অর্থনৈতিক স্বনির্ভরতা বর্গ অলিভারের হাত ধরেই আসে।